На основу члана 13. ст. 2. и 3. Закона о локалној самоуправи („Службени гласник РС”, бр. 129/07, 83/14 – др. закон, 101/16 – др. закон и 47/18) и члана 13. Статута Града Ниша („Службени лист града Ниша“, број 88/08,143/16 и 18/19),

Скупштина града Ниша, на седници одржаној дана \_\_\_\_\_\_\_\_\_\_\_\_ доноси,

**ОДЛУКУ**

**О УСПОСТАВЉАЊУ САРАДЊЕ ИЗМЕЂУ ГРАДА НИША (РЕПУБЛИКА СРБИЈА) И ГРАДА ИСТОЧНО САРАЈЕВО РЕПУБЛИКА БиХ (РЕПУБЛИКА СРПСКА)**

**Члан 1.**

Успоставља се сарадња између Града Ниша (Република Србија) и Града Источно Сарајево, Република БиХ (Република Српска) у областима: привреде, одрживог развоја, образовања, науке и технологије, културе и спорта, туризма и заштите околине, као и у другим областима од зајендичког интереса.

**Члан 2.**

Овлашћује се Градоначелница Града Ниша, Драгана Сотировски, да у име Града Ниша закључи споразум о сарадњи са представником Града Источно Сарајево, Република БиХ (Република Српска).

**Члан 3.**

Средства за реализацију ове одлуке обезбеђују се у буџету Града Ниша.

**Члан 4.**

Ову одлуку доставити Влади Републике Србије на сагласност.

**Члан 5.**

Одлуку објавити у „Службеном листу града Ниша“, по добијању сагласности Владе Републике Србије.

**Члан 6.**

Ова одлука ступа на снагу осмог дана од дана објављивања у “Службеном листу Града Нишa“.

Број:

Датум:

**СКУПШТИНА ГРАДА НИША**

**ПРЕДСЕДНИК**

**др Бобан Џунић**

**О б р а з л о ж е њ е**

Члан 13. став 2. Закона о локалној самоуправи ("Службени гласник Републике Србије" број 129/07, 83/14 – др.закон и 101/16 – др.закон), прописује да јединице локалне смоуправе могу сарађивати са јединицама локалне самоуправе других држава у оквиру спољње политике РС уз поштовање територијалног јединства и правног поретка РС, а све у складу са Уставом и законом. став 3. истог члана прописује да одлуку о успостављању сарадње односно о закључењу споразума о сарадњи са јединицом локалне самоуправе друге државе, доноси скупштина јединице локалне самоуправе уз сагласност Владе РС.

Члан 13. Статута Града Ниша ("Службени лист Града Ниша", број 88/08, 143/16 и 18/19), прописује да Град Ниш може сарађивати са јединицама локалне самоуправе других држава, у оквиру спољне политике Републике Србије, уз поштовање територијалног јединства и правног поретка Републике Србије, у складу са Уставом и законом, на основу одлуке Скупштине Града, уз сагласност Владе Републике Србије.

Члан 1. Споразума о успостављању специјалних и паралелних веза између Републике Српске и Републике Србије („Службени гласник РС - Међународни уговори“, број 70/07), између осталог, прописује да успостављањем специјалних и паралелних односа учеснице у Споразуму желе да, у складу са Мировним споразумом, оствaрују развој институционалних и свих других облика сарадње у оквиру општих политичких и привредних услова, уз уважавање посебних интереса и развој транспарентне сарадње законодавних, извршних и других институција.

Члан 2. Споразума о успостављању специјалних и паралелних веза између Републике Српске и Републике Србије („Службени гласник РС - Међународни уговори“, број 70/07), између осталог, прописује да ће учеснице у Споразуму, у складу са Мировним споразумом и уставима Републике Србије, Републике Српске и Босне и Херцеговине, посебно унапређивати сарадњу у следећим областима: привреда и коришћење привредних ресурса, наука и технологија, образовање, култура и спорт, здравство и социјална политика, туризам и заштита околине, информисање.

За реализацију ове одлуке средства су обезбеђена у буџету Града Ниша за 2022.годину у износу од 150.000,00 динара.

На основу свега напред наведеног, а полазећи од најбољег интереса за обе јединице локалне самоуправе, предлаже се Скупштини Града Ниша доношење Одлуке о успостављању сарадње између Града Ниша (Република Србија) и Града Источно Сарајево, Република БиХ (Република Српска).

**Вршилац дужности начелника**

**Градске управе за органе Града**

**и грађанска стања**

**Весна Нешић**